**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **10.11.2020, SD Nivy, Nevädzová 4, Bratislava**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva (online)

 Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Jana Jakubkovič - právnička

Janka Kohútová - vedúca ekon. oddelenia

**Hostia:**

Michal Mihálik - právnik, Nosko&Partners

Agáta Mikulová - vedúca odboru CR a kult. BSK

Martin Kubran - Riaditeľ Divadla LUDUS

Tereza Langerová - Vedúca odd. kultúry BSK

Marián Matejovič - Referent právneho odd. BSK

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Kontrola úloh
2. Hlasovania „per-rollam“
3. Zmluva s LUDUS
4. Rozpočet 2021
5. Účtovná závierka 2018 výstupy a iné 2018
6. Výročná správa
7. Bleskozvody
8. Revízie elektroinštalácií
9. Epidemické opatrenia
10. Zatekanie vo foier a v malej baletnej sále DK Ružinov.
11. P. Herényi
12. IT služby – špecifikácia pre VO
13. Zmluvy – úprava dlhodobých zmlúv
14. Rôzne

PP sa spýtal, či niekto z členov predstavenstva má návrh na zmenu či doplnenie programu.

Keďže neboli návrhy na zmenu ani doplnenie programu, PP dal hlasovať o nasledovnom návrhu programu ako celku:

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 1. – Kontrola úloh**

PP odročil tento bod a prešiel za všeobecného súhlasu k ďalšiemu bodu vzhľadom na prítomnosť zástupcov BSK a Divadla LUDUS.

**Bod č. 2. – Hlasovania „per rollam“**

PP skonštatoval, že od posledného stretnutia predstavenstva, predstavenstvo hlasovalo o troch návrhoch formou „per-rollam“.

Hlasovanie „per rollam“ o 2 návrhoch uznesení p. Ďurajkovej:

Uznesenie: *Predstavenstvo súhlasí s uzavretím zmluvy o podnájme majetku so spoločnosťou Arton s.r.o., IČO: 31 595 154 pre rok 2021 (od 1.1.2021 - 31.12.2021) za účelom prenechania spoločnosti do krátkodobého užívania (podnájmu) časť nehnuteľnosti – pozemku parcelné číslo KN-C 1090/1 v k.ú. Ružinov nachádzajúceho sa na križovatke ulíc Tomášikova a Ružinovská v Bratislave, a to vo výmere 15 m² za účelom umiestnenia reklamného panela s rozmermi 5,4m x 2,7m.*

*Predstavenstvo žiada pani riaditeľku informovať o výsledku hlasovania per rollam spoločnosť Arton s.r.o. a to do 23.10.2020.*

*Hlasovanie:*

*Za: 0*

*Proti: 2 (p. Kurhajcová, p. Ďurajková)*

*Zdržal sa: 2 (p. Fabián, p. Pilková)*

Návrh nebol prijatý.

Uznesenie: *Predstavenstvo súhlasí s uzavretím zmluvy o podnájme majetku so spoločnosťou euroAWK spol. s r.o., IČO: 35808683 pre rok 2021 (od 1.1.2021 - 31.12.2021) za účelom prenechania spoločnosti do krátkodobého užívania (podnájmu) časť nehnuteľnosti – pozemku parcelné číslo KN-C 1090/1 v k.ú. Ružinov nachádzajúceho sa na križovatke ulíc Tomášikova a Ružinovská v Bratislave, a to vo výmere 15 m² za účelom umiestnenia reklamného panela s rozmermi 5,4m x 2,7m.*

*Predstavenstvo následne žiada pani riaditeľku informovať o výsledku hlasovania per rollam spoločnosť euroAWK spol. s r.o.*

*Hlasovanie:*

*Za: 0*

*Proti: 2 (p. Kurhajcová, p. Ďurajková)*

*Zdržal sa: 2 (p. Fabián, p. Pilková)*

Návrh nebol prijatý.

Hlasovanie „per-rollam“ o návrhu p. Fabiána, na základe žiadosti p. riaditeľky:

Uznesenie: *Predstavenstvo súhlasí s návrhom p. riaditeľky na dočasné zníženie ceny krátkodobých prenájmov do 6 osôb o 20%, počas vyhláseného mimoriadneho stavu alebo stavu núdze vládou SR, u sál a ďalších miestností, ktoré má k dispozícii Cultus Ružinov. Predstavenstvo žiada p. riaditeľku o vykonanie následných súvisiacich krokov v rámci propagácie, podnájmov a prevádzky.*

**Úloha č.: 2.11.2020/1**

**Zodpovedná: p. riaditeľka**

**Termín: priebežne**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 3. – Divadlo LUDUS**

Predstavenstvo rokovalo s p. riaditeľom Divadla LUDUS a zástupcami BSK o možnostiach prenájmu priestorov v SD Nivy pre Divadlo LUDUS. P. riaditeľ Divadla LUDUS vysvetlil aký rozsah priestorov a k nim aj časový rozsah sú potrebné pre efektívne fungovanie jeho divadla. Zoznámil prítomných s rozpočtom, ktorý má divadlo vyčlenené na rekonštrukciu priestorov a na investície do technológií a zariadení. Prisľúbil, že zoznam prác s vyčíslením ich nákladov a spôsobom krytia zašle spoločnosti Cultus Ružinov. Vzhľadom na to, že niektoré požadované priestory sú momentálne obsadené skupinou Bratislava Hot Serenaders, bude potrebné si vyjasniť možnosti presunu a synchronizácie skúšok a vystúpení hlavných troch subjektov v SD Nivy – Bratislava Hot Serenaders, Kino Nostalgia a Divadlo LUDUS.

Uznesenie: *Predstavenstvo žiada p. riaditeľku o zorganizovanie stretnutia medzi Cultus Ružinov (v jej zastúpení), Divadla LUDUS (v zastúpení p. riaditeľa), Kina Nostalgia (v zastúpení p. Gavalier), a Bratislava Hot Serenaders (v zastúpení p. Stančíka), s cieľom dohodnúť si harmonogram využívania priestorov, o ktoré má záujem Divadlo LUDUS. Taktiež žiada p. riaditeľku, aby požiadala Divadlo LUDUS o zaslanie zoznamu prác, t. j. rekonštrukcií, opráv, inštalácií, apod., ktoré potrebuje ku svojmu fungovaniu, spolu s finančným rozpočtom a možnosťami ich finančného krytia zo strany Divadla LUDUS. Predstavenstvo žiada p. riaditeľku o prehľad nájomných zmlúv, ktoré sa týkajú priestorov, o ktoré má záujem Divadlo LUDUS.*

**Úloha č.: 10.11.2020 / 1.**

**Zodpovedá: p. riaditeľka**

**Termín: 24.11.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 4. Rozpočet 2021**

Predstavenstvo odročilo tento bod na ďalšie rokovanie predstavenstva, pretože členovia potrebujú viac času na jeho naštudovanie.

**Bod. č. 5. Účtovná závierka 2018 výstupy a iné 2018**

Predstavenstvo prerokovalo prípravu výstupov za rok 2018 pre účely kontroly.

**Bod. č. 6. Výročná správa**

Predstavenstvo prerokovalo výročnú správu za rok 2019 za prítomnosti p. Kohútovej, vedúcej ekonomického oddelenia. P. Kohútová extenzívne vysvetlila účtovné záležitosti, ktoré mali za výsledok stratu za rok 2019 a spôsob jej zaúčtovania.

Uznesenie: *Predstavenstvo súhlasí s predloženým návrhom Výročnej správy za rok 2019, vrátane zaúčtovania účtovnej straty za rok 2019. Žiada predsedu predstavenstva, aby zaslal Výročnú správu za rok 2019 dozornej rade, ako aj na odsúhlasenie akcionárovi.*

**Úloha č.: 10.11.2020 / 2.**

**Zodpovedá: PP**

**Termín: 15.11.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Body č. 7 a 8.**

Predstavenstvo rokovalo o týchto bodoch spoločne.

Uznesenie: *Predstavenstvo súhlasí s návrhom VO na revíziu bleskozvodov a elektrické zariadenia VTZ a žiada p. riaditeľku o jeho realizovanie.*

**Úloha č.: 10.11.2020 / 3.**

**Zodpovedá: p. riaditeľka**

**Termín: 24.11.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Body č. 8., 9., 10. 11., 12.**

Body 8., 9., 10. 11., 12. programu boli odročené, po cca. 3½ hodinách nepretržitého rokovania predstavenstva. Predstavenstvo pokračovalo v rokovaní bodom č. 13.

**Bod č. 13. – Zmluvy úprava dlhodobých zmlúv**

P. Fabián, predstavil podrobnosti ohľadne vopred avizovaného plánu na úpravu tzv. „dlhodobých zmlúv“ a uviedol prínosy zmenu spôsobu uzatvárania týchto zmlúv pre spoločnosť aj pre druhé zmluvné strany. V rámci diskusie p. Mihálik uviedol, že nie je možné zjednotiť služby poskytované k podnájmu a cenu za podnájom priestorov do jednej položky, vzhľadom na to, že existujú súdne judikáty v tejto veci. Nový spôsob navrhnutý p. Fabiánom ušetrí prácu zapojených ľudí, pretože sa zjednoduší proces uzatvárania zmlúv, pričom sa poskytne stabilita podnájomníkom a zároveň sa spružní možnosť výpovede zmlúv.

Uznesenie: *Predstavenstvo žiada p. riaditeľku o prípravu návrhu vzoru nájomnej zmluvy na „dlhodobý“ prenájom tak, že bude obsahovať nasledovné parametre:*

1. *Zmluva bude uzatváraná na dobu určitú do 31.12.2024*
2. *Výpovedná lehota zmluvy bez udania dôvodu, pre zmluvné strany bude 3 mesiace*
3. *Valorizácia nájomného, bez služieb, bude určená tak, že bude nájomca oprávnený upraviť výšku nájomného za predmet zmluvy o výšku inflácie (podľa návrhu zmluvy s Divadlom LUDUS), ku mesiacu nasledujúcom po jej oznámení.*
4. *Valorizácia výšky zálohových platieb za služby, bude určená tak, že nájomca bude oprávnený upraviť výšku platieb v závislosti od skutočnej spotreby, prípadne od zmeny jednotkových cien daných služieb.*
5. *Do 12 mesiacov po nadobudnutí účinnosti zmluvy nebude možné podnájomcom vypovedať zmluvu bez udania dôvodu.*

**Úloha č.: 10.11.2020 / 4.**

**Zodpovedá: p. riaditeľka**

**Termín: 24.11.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 14. – Rôzne**

Uznesenie: *Predstavenstvo súhlasí so žiadosťou ukončenia zmluvy č. 7/NZD/2020/04 s jazykovou školou MiraNova.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie: *Predstavenstvo žiada p. riaditeľku o zabezpečenie prevozu kuchynskej linky z adresy Michalska 25, Bratislava do DK Ružinov do miestnosti na to určenej.*

**Úloha č.: 17.11.2020 / 5.**

**Zodpovedá: p. riaditeľka**

**Termín: 24.11.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Členovia predstavenstva vyslovili poďakovanie p. Kurhajcovej, ktorá bola ochotná poskytnúť profesionálnu priemyselnú kuchyňu pre použitie na nakrúcanie relácie o varení v rámci spolupráce medzi Cultus Ružinov a TV Ružinov bezplatne.

P. Ďurajková upozornila, že p. Oráčovej sa končí zmluva k 31.12.2020, a skonštatovala, že by bolo vhodné, aby p. riaditeľka p. Oráčovú informovala, že s ňou nebude uzavretá nová ani predĺžená súčasná pracovná zmluva.

**Termín ďalšieho predstavenstva**

Budúce stretnutie predstavenstva bude 25.11.2020 o 10:00 v DK Ružinov.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 16.11.2020

Zapísal: František Fabián